CELEX: 52015PC0452
Language: bg
Date: 2015-09-09
Title: Предложение за РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за установяване на общ списък на ЕС на сигурните страни на произход за целите на Директива 2013/32/ЕС на Европейския парламент и на Съвета относно общите процедури за предоставяне и отнемане на международна закрила, и за изменение на Директива 2013/32/ЕС

ЕВРОПЕЙСКА КОМИСИЯ
            Брюксел, 9.9.2015
            COM(2015) 452 final
            2015/0211(COD)
            EMPTY
            Предложение за
            РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА
            за установяване на общ списък на ЕС на сигурните страни на произход за целите на Директива 2013/32/ЕС на Европейския парламент и на Съвета относно общите процедури за предоставяне и отнемане на международна закрила, и за изменение на Директива 2013/32/ЕС
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               1.1.Основания и цели на предложението
            
            
               •  
                     Установяване на общ списък на ЕС на сигурните страни на произход
            
            
               На 13 май 2015 г. Европейската комисия представи всеобхватна Европейска програма за миграцията
                  1
               , в която, освен незабавните мерки, предложени скоро след това от Комисията в отговор на кризисното положение в Средиземноморието, се посочват допълнителни инициативи, които трябва да бъдат предприети за гарантирането на структурни решения за по-добро управление на миграцията във всичките ѝ аспекти. Като част от предложените структурни инициативи и в светлината на сегашния безпрецедентен натиск върху системите за убежище на държавите членки, Комисията изтъкна, че трябва да има по-ефективен подход спрямо злоупотребите и заяви намерението си да укрепи разпоредбите за сигурна страна на произход в Директива 2013/32/ЕС относно общите процедури за предоставяне и отнемане на международна закрила (наричана по-нататък „Директива 2013/32/ЕС“), за да подпомогне бързото разглеждане на молбите за убежище от лица, произхождащи от държави, определени като сигурни. Както беше подчертано от Европейския съвет в неговите заключения от 25 и 26 юни 2015 г., това включва установяването на общ списък на ЕС на сигурните страни на произход.
            
            
               Директива 2013/32/ЕС дава възможност на държавите членки да прилагат специални процедурни правила, по-специално ускорени процедури и процедури на границата, когато кандидатът е гражданин на страна (или лице без гражданство, което преди е пребивавало обичайно в трета страна), която е определена като сигурна страна на произход в националното законодателство и която освен това може да бъде считана за сигурна за съответния кандидат с оглед на неговите конкретни обстоятелства. Само някои държави членки са приели национални списъци на сигурни страни на произход. Освен това между тези национални списъци съществуват някои различия, които могат да са резултат от разлики в оценката на сигурността в някои трети страни или от разлики в естеството на потоците от граждани на трети страни, пред които са изправени държавите членки.
            
            
               В Директива 2013/32/ЕС се установяват общи критерии за определянето от държавите членки на сигурни трети страни на произход, като приложение I към нея предвижда следното:
            
            
               „Една страна се счита за сигурна страна на произход, ако на основание на правното положение, прилаганото право в рамките на демократична система и в рамките на политическите обстоятелства може да се покаже, че по принцип и за всеки отделен случай няма преследване, както е определено в член 9 от Директива 2011/95/ЕС
                  2
               , няма мъчения, нехуманно или унизително отношение и наказания и не съществува опасност от произволно насилие в ситуация на международен или вътрешен въоръжен конфликт.“
            
            
               За да се направи тази оценка, се отчита, между другото, и степента, в която страната предлага защита срещу преследване и лошо отношение чрез:
            
            
               а) съответните законови и подзаконови разпоредби на страната и от начина, по който те се прилагат;
            
            
               б) спазването на правата и свободите, гарантирани в Европейската конвенция за защита правата на човека и основните свободи и/или в Международния пакт за гражданските и политическите права, и/или Конвенцията на Обединените нации срещу мъченията, и по-специално правата, по отношение на които не се разрешава дерогация по член 15, параграф 2 от посочената Европейска конвенция;
            
            
               в) спазване на принципа на забрана за връщане в съответствие с Женевската конвенция;
            
            
               г) съществуването на система от ефективни средства за защита срещу нарушенията на тези права и свободи.“
            
            
               Понастоящем правото на ЕС не съдържа общ списък на ЕС на сигурните страни на произход. С настоящото предложение се цели да се създаде такъв общ списък на ЕС въз основа на общите критерии, определени в Директива 2013/32/ЕС, тъй като това ще улесни използването от страна на всички държави членки на процедурите, свързани с прилагането на понятието за сигурна страна на произход, и по такъв начин ще се повиши общата ефективност на техните системи за убежище, що се отнася до молбите за международна закрила, които има вероятност да са неоснователни. Един общ списък на ЕС ще доведе също до намаляване на съществуващите различия между държавите членки по отношение на националните списъци на сигурните страни на произход, като по този начин ще се улесни сближаването на процедурите и ще се възпрат вторичните движения на кандидатите за международна закрила.
            
            
               •  
                     Трети страни, които ще бъдат включени в общия списък на ЕС на сигурните страни на произход
            
            
               Въз основа на цялата релевантна информация, с която разполага, по-специално доклади от Европейската служба за външна дейност (ЕСВД) и информацията, предоставена от държавите членки, Европейската служба за подкрепа в областта на убежището (EASO), Съвета на Европа, Службата на върховния комисар на ООН за бежанците (ВКБООН) и други значими международни организации, Комисията стигна до заключението, че Албания, Босна и Херцеговина, бившата югославска република Македония, Косово*
                  3
               , Черна гора, Сърбия и Турция са сигурни страни на произход по смисъла на Директива 2013/32/ЕС и следва да бъдат включени в общия списък на ЕС на сигурните страни на произход.
            
            
               Европейската комисията използва по-специално доклади от Европейската служба за външна дейност, включително специализирани доклади за отделните страни от 31 август и 1 септември 2015 г., информация от държавите членки, включително националното законодателство относно определянето на сигурните страни на произход, информация от EASO, включително писмени доклади и резултатите от координационната среща с експерти от държавите членки относно сигурните страни на произход, проведена на 2 септември 2015 г., както и публично достъпна информация от Съвета на Европа, ВКБООН и други значими международни организации.
            
            
               Що се отнася до Албания, адекватна правна уредба за защита от преследване и лошо отношение е гарантирана чрез материално и процесуално законодателство за защита на правата на човека и борба с дискриминацията, както и чрез участие във всички основни международни договори в областта на правата на човека. Няма данни за случаи на връщане на собствени граждани. Все още се срещат изолирани случаи на кръвна вражда, домашно насилие, дискриминация или насилие срещу лица, принадлежащи към етнически малцинства или уязвими групи лица, включително роми, балкански египтяни, и ЛГБТИ
                  4
               . Вследствие на това, че Албания е страна по Европейската конвенция за правата на човека, съществува възможността за сезиране на Европейския съд по правата на човека, което представлява гаранция за ефективността на системата от средства за правна защита срещу подобни нарушения на правата на човека. През 2014 г. Европейският съд по правата на човека установи нарушения в четири случая от общо 150 подадени жалби. През 2014 г. държавите членки прецениха, че 7,8 % (1040) от молбите за предоставяне на убежище, подадени от граждани на Албания, са основателни. Най-малко осем държави членки са определили Албания като сигурна страна на произход. Албания е определена за страна кандидатка от Европейския съвет. Държавите членки следва да обръщат особено внимание на горепосочените обстоятелства, когато определят дали трета страна, включена в общия списък на ЕС на сигурните страни на произход, се счита за сигурна страна на произход по отношение на конкретен кандидат, както и по време на разглеждането на молба чрез процедурните средства, предвидени в Директива 2013/32/ЕС, по отношение на кандидати от сигурна страна на произход. Това е основанието Комисията да стигне до заключението, че Албания е сигурна страна на произход по смисъла на Директива 2013/32/ЕС. 
            
            
               Що се отнася до Босна и Херцеговина, конституцията ѝ предоставя основание за поделяне на правомощията между съставните ѝ народи. Адекватна правна уредба за защита от преследване и лошо отношение е гарантирана чрез материално и процесуално законодателство за защита на правата на човека и за борба с дискриминацията, както и чрез участие във всички основни международни договори в областта на правата на човека. Няма данни за случаи на връщане на собствени граждани. В отделни случаи все още се среща дискриминация или насилие срещу лица на основание етническа или религиозна принадлежност или поради техните политически възгледи, както и срещу лица, принадлежащи към уязвими групи като ЛГБТИ, деца и журналисти. Вследствие на това, че Албания е страна по Европейската конвенция за правата на човека, съществува възможността за сезиране на Европейския съд по правата на човека, което представлява гаранция за ефективността на системата от средства за правна защита срещу подобни нарушения на правата на човека. През 2014 г. Европейският съд по правата на човека установи нарушения в пет случая от общо 1196 подадени жалби. През 2014 г. държавите членки прецениха, че 4,6 % (330) от молбите за предоставяне на убежище, подадени от граждани на Босна и Херцеговина, са основателни. Най-малко девет държави членки са определили Босна и Херцеговина като сигурна страна на произход. Държавите членки следва да обръщат особено внимание на горепосочените обстоятелства, когато определят дали трета страна, включена в общия списък на ЕС на сигурните страни на произход, се счита за сигурна страна на произход по отношение на конкретен кандидат, както и по време на разглеждането на молба чрез процедурните средства, предвидени в Директива 2013/32/ЕС, по отношение на кандидати от сигурна страна на произход. Това е основанието Комисията да стигне до заключението, че Босна и Херцеговина е сигурна страна на произход по смисъла на Директива 2013/32/ЕС. 
            
         
         
            
               Що се отнася до бившата югославска република Македония, адекватна правна уредба за защита от преследване и лошо отношение е гарантирана чрез материално и процесуално законодателство за защита на правата на човека и за борба с дискриминацията, както и чрез участие във всички основни международни договори в областта на правата на човека. Няма данни за случаи на връщане на собствени граждани. Все още се срещат изолирани случаи на дискриминация или насилие срещу лица, принадлежащи към етнически малцинства или уязвими групи лица, включително деца, лица с увреждания, роми и ЛГБТИ. Вследствие на това, че бившата югославска република Македония е страна по Европейската конвенция за правата на човека, съществува възможността за сезиране на Европейския съд по правата на човека, което представлява гаранция за ефективността на системата от средства за правна защита срещу подобни нарушения на правата на човека. През 2014 г. Европейският съд по правата на човека установи нарушения в шест случая от общо 502 подадени жалби. През 2014 г. държавите членки прецениха, че 0,9 % (70) от молбите за предоставяне на убежище, подадени от граждани на бившата югославска република Македония, са основателни. Най-малко осем държави членки са определили бившата югославска република Македония като сигурна страна на произход. Бившата югославска република Македония е определена за страна кандидатка от Европейския съвет. Държавите членки следва да обръщат особено внимание на горепосочените обстоятелства, когато определят дали трета страна, включена в общия списък на ЕС на сигурните страни на произход, се счита за сигурна страна на произход по отношение на конкретен кандидат, както и по време на разглеждането на молба чрез процедурните средства, предвидени в Директива 2013/32/ЕС, по отношение на кандидати от сигурна страна на произход. Това е основанието Комисията да стигне до заключението, че бившата югославска република Македония е сигурна страна на произход по смисъла на Директива 2013/32/ЕС. 
            
            
               Що се отнася до Косово*, адекватна правна уредба за защита от преследване и лошо отношение е гарантирана чрез материално и процесуално законодателство за защита на правата на човека и за борба с дискриминацията. Неприсъединяването на Косово* към съответните международни инструменти в областта на правата на човека като ЕКПЧ е резултат от липсата на международен консенсус относно неговия статут на суверенна държава. Няма данни за случаи на връщане на собствени граждани. Все още се срещат отделни случаи на дискриминация или насилие срещу лица, принадлежащи към уязвими групи лица като жени, ЛГБТИ и лица, принадлежащи към етнически малцинства, включително етнически сърби. През 2014 г. държавите членки прецениха, че 6,3 % (830) от молбите за предоставяне на убежище, подадени от граждани на Косово*, са основателни. Най-малко шест държави членки са определили Косово* като сигурна страна на произход. Държавите членки следва да обръщат особено внимание на горепосочените обстоятелства, когато определят дали трета страна, включена в общия списък на ЕС на сигурните страни на произход, се счита за сигурна страна на произход по отношение на конкретен кандидат, както и по време на разглеждането на молба чрез процедурните средства, предвидени в Директива 2013/32/ЕС, по отношение на кандидати от сигурна страна на произход. Това е основанието Комисията да стигне до заключението, че Косово* е сигурна страна на произход по смисъла на Директива 2013/32/ЕС. 
            
            
               Що се отнася до Черна гора, адекватна правна уредба за защита от преследване и лошо отношение е гарантирана чрез материално и процесуално законодателство за защита на правата на човека и за борба с дискриминацията, както и чрез участие във всички основни международни договори в областта на правата на човека. Няма данни за случаи на връщане на собствени граждани. Все още се срещат случаи на дискриминация или насилие срещу лица, принадлежащи към уязвими групи лица, включително лица с увреждания, журналисти, роми и ЛГБТИ. Вследствие на това, че Черна гора е страна по Европейската конвенция за правата на човека, съществува възможността за сезиране на Европейския съд по правата на човека, което представлява гаранция за ефективността на системата от средства за правна защита срещу подобни нарушения на правата на човека. През 2014 г. Европейският съд по правата на човека установи нарушения в 1 случай от общо 447 подадени жалби. През 2014 г. държавите членки прецениха, че 3,0 % (40) от молбите за предоставяне на убежище, подадени от граждани на Черна гора, са основателни. Най-малко девет държави членки са определили Черна гора като сигурна страна на произход. Черна гора е определена за страна кандидатка от Европейския съвет и са започнати преговори. Държавите членки следва да обръщат особено внимание на горепосочените обстоятелства, когато определят дали трета страна, включена в общия списък на ЕС на сигурните страни на произход, се счита за сигурна страна на произход по отношение на конкретен кандидат, както и по време на разглеждането на молба чрез процедурните средства, предвидени в Директива 2013/32/ЕС, по отношение на кандидати от сигурна страна на произход. Това е основанието Комисията да стигне до заключението, че Черна гора е сигурна страна на произход по смисъла на Директива 2013/32/ЕС. 
            
            
               Ще се отнася до Сърбия, конституцията ѝ предоставя основание за самоуправление на малцинствата в областта на образованието, използването на език, информацията и културата. Адекватна правна уредба за защита от преследване и лошо отношение е гарантирана чрез материално и процесуално законодателство за защита на правата на човека и за борба с дискриминацията, както и чрез участие във всички основни международни договори в областта на правата на човека. Няма данни за случаи на връщане на собствени граждани. Все още се среща дискриминация срещу лицата, принадлежащи към уязвими групи лица, включително етнически малцинства, в това число етническите албанци, религиозни малцинства, в това число мюсюлманите, роми и ЛГБТИ. Вследствие на това, че Сърбия е страна по Европейската конвенция за правата на човека, съществува възможността за сезиране на Европейския съд по правата на човека, което представлява гаранция за ефективността на системата от средства за правна защита срещу подобни нарушения на правата на човека. През 2014 г. Европейският съд по правата на човека установи нарушения в 16 случая от общо 11 490 подадени жалби. През 2014 г. държавите членки прецениха, че 1,8 % (400) от молбите за предоставяне на убежище, подадени от граждани на Сърбия, са основателни. Най-малко девет държави членки са определили Сърбия като сигурна страна на произход. Сърбия е определена за страна кандидатка от Европейския съвет и са започнати преговори. Държавите членки следва да обръщат особено внимание на горепосочените обстоятелства, когато определят дали трета страна, включена в общия списък на ЕС на сигурните страни на произход, се счита за сигурна страна на произход по отношение на конкретен кандидат, както и по време на разглеждането на молба чрез процедурните средства, предвидени в Директива 2013/32/ЕС, по отношение на кандидати от сигурна страна на произход. Това е основанието Комисията да стигне до заключението, че Сърбия е сигурна страна на произход по смисъла на Директива 2013/32/ЕС. 
            
            
               Що се отнася до Турция, адекватна правна уредба за защита от преследване и лошо отношение е гарантирана чрез материално и процесуално законодателство за защита на правата на човека и за борба с дискриминацията, както и чрез участие във всички основни международни договори в областта на правата на човека. Няма данни за случаи на връщане на собствени граждани. Все още се срещат дискриминация и нарушения на правата на човека на лицата, принадлежащи към уязвими групи като малцинства, включително етническите кюрди, журналисти и ЛГБТИ. Вследствие на това, че Турция е страна по Европейската конвенция за правата на човека, съществува възможността за сезиране на Европейския съд по правата на човека, което представлява гаранция за ефективността на системата от средства за правна защита срещу подобни нарушения на правата на човека. През 2014 г. Европейският съд по правата на човека установи нарушения в 94 случая от общо 2899 подадени жалби. През 2014 г. държавите членки прецениха, че 23,1 % (310) от молбите за предоставяне на убежище, подадени от граждани на Турция, са основателни. Една държава членка е определили Турция като сигурна страна на произход. Турция е определена за страна кандидатка от Европейския съвет и са започнати преговори. Държавите членки следва да обръщат особено внимание на горепосочените обстоятелства, когато определят дали трета страна, включена в общия списък на ЕС на сигурните страни на произход, се счита за сигурна страна на произход по отношение на конкретен кандидат, както и по време на разглеждането на молба чрез процедурните средства, предвидени в Директива 2013/32/ЕС, по отношение на кандидати от сигурна страна на произход. Това е основанието Комисията да стигне до заключението, че Турция е сигурна страна на произход по смисъла на Директива 2013/32/ЕС. 
            
            
               Настоящото предложение следва да се разглежда като първа стъпка към постигане на целта за установяване на цялостен общ списък на сигурни страни на произход на равнището на Съюза. След като Европейският парламент и Съветът приемат общия списък на ЕС, Комисията може следователно да предложи включването в този списък на други трети страни, които отговарят на критериите, според които могат да бъдат определени като сигурни. Приоритет ще се дава на трети страни, от които произхождат значителен брой лица, търсещи международна закрила в ЕС, като Бангладеш, Пакистан и Сенегал.   
            
            
               Както е посочено в настоящото предложение, Комисията ще представи доклад след период от три години след влизането в сила на регламента, ако бъде приет от Европейския парламент и от Съвета, относно възможността за предприемане на по-нататъшни мерки за хармонизация, които могат да доведат до премахване на необходимостта от национални списъци на сигурни страни на произход. 
            
            
               1.2.Съгласуваност със съществуващите разпоредби в тази област на политиката
            
            
               Настоящото предложение е в съответствие с общите процедури за предоставяне и отнемане на международна закрила, установени от Директива 2013/32/ЕС, и с другите инструменти на общата европейска система за убежище. 
            
            
               1.3.Съгласуваност с други политики на Съюза
            
            
               Предложението за установяване на общ списък на ЕС на сигурните страни на произход и за включване, в частност, в такъв списък на трети страни, които са определени за страни кандидатки от Европейския съвет, е в съответствие с политиката на Съюза за разширяване.  Когато Албания, бившата югославска република Македония, Черна гора, Сърбия и Турция бяха определени за страни кандидатки от Европейския съвет, оценката беше, че те отговарят на критериите, установени от Европейския съвет в Копенхаген на 21 и 22 юни 1993 г.във връзка със стабилността на институциите, гарантиращи демокрацията, правовата държава, правата на човека и зачитането и закрилата на малцинствата, и че те трябва да продължат да отговарят на критериите за членство. Напредъкът в изпълнението на политическите и икономическите критерии и привеждането на законодателството в съответствие с достиженията на правото на ЕС се оценяват всяка година в годишния доклад на Европейската комисия за напредъка. Настоящото предложение за включване на Албания, бившата югославска република Македония, Черна гора, Сърбия и Турция в общия списък на ЕС на сигурните страни на произход не засяга предстоящите годишни доклади за напредъка, които следва да бъдат представени от Европейската комисия по отношение на всяка от тези трети страни.
            
            
               2.КОНСУЛТАЦИЯ СЪС ЗАИНТЕРЕСОВАНИТЕ СТРАНИ
            
            
               Във връзка с необходимостта да се ускори разглеждането на молбите за убежище Европейският съвет се позова в заключенията си от 25 и 26 юни 2015 г. на намерението на Комисията да укрепи разпоредбите относно сигурните страни на произход в Директива 2013/32/ЕС, включително на евентуалното установяване на общ списък на ЕС на сигурните страни на произход.
            
            
               В заключенията си относно сигурните страни на произход от 20 юли 2015 г. Съветът по правосъдие и вътрешни работи приветства възможното установяване на общ списък на ЕС на сигурните страни на произход. Съветът отбеляза „по отношение на страните от Западните Балкани, че повечето национални списъци на сигурни страни на произход включват тези страни, че Европейският съвет е изтъквал многократно тяхната европейска перспектива и че Албания, Босна и Херцеговина, бившата югославска република Македония, Черна гора и Сърбия бяха прехвърлени към списъка на държавите, чиито граждани са освободени от изискването за притежаване на виза, считано съответно от 19 декември 2009 г. и 15 декември 2010 г. Освен това, средният процент на признаване на молби за предоставяне на убежище на лица от Западните Балкани в целия ЕС през 2014 г. беше доста нисък. Това предполага, че страните от Западните Балкани биха могли да се считат за сигурни страни на произход от всички държави членки.“ 
            
            
               Следвайки заключенията на Съвета по правосъдие и вътрешни работи на 2 септември 2015 г., EASO организира среща на експертно равнище с държавите членки, на която беше постигнат широк консенсус за това Албания, Босна и Херцеговина, Косово*, Бивша югославска република Македония, Черна гора и Сърбия да се считат за сигурни страни на произход по смисъла Директива 2013/32/ЕС.
            
            
               3.ПРАВНО ОСНОВАНИЕ, СУБСИДИАРНОСТ, ПРОПОРЦИОНАЛНОСТ И ОСНОВНИ ПРАВА
            
            
               3.1.Правно основание
            
            
               Предложението се основава на член 78, параграф 2, буква г) от Договора за функционирането на Европейския съюз (ДФЕС), който е правното основание за мерки относно общите процедури за предоставяне или отнемане на единен статут на бежанец и на субсидирана закрила. Предложението е насочено към установяване на общ списък на ЕС на сигурните страни на произход за целите на Директива 2013/32/ЕС и изменение на тази директива, приета на основание член 78, параграф 2, буква г).      
            
            
               3.2.Субсидиарност 
            
            
               Съгласно дял V от ДФЕС относно пространството на свобода, сигурност и правосъдие Европейският съюз разполага с някои правомощия в тази област. Тези правомощия трябва да бъдат упражнявани в съответствие с член 5 от Договора за Европейския съюз, т.е. ако и доколкото целите на предложеното действие не могат да бъдат постигнати в достатъчна степен от държавите членки и следователно могат да бъдат постигнати по-добре от Европейския съюз поради обхвата или последиците на предложеното действие.
            
         
         
            
               Целта на предложението е да се създаде на равнището на Съюза общ списък на сигурните страни на произход, тъй като това ще улесни използването от страна на всички държави членки на съответните процедури за прилагането на понятието за сигурна страна на произход. С предложението също така се цели да се премахнат някои от съществуващите различия в националните списъци на сигурните трети страни на държавите членки, вследствие на които кандидатите за международна закрила с произход от една и съща трета страна не винаги са подложени на едни и същи процедури в държавите членки. Общата цел на предложеното действие не е постигната в достатъчна степен от държавите членки и може да бъдат постигната по-добре от Европейския съюз.    
            
            
               3.3.Пропорционалност
            
            
               В съответствие с принципа на пропорционалност предложените изменения на съществуващата правна уредба не надхвърлят необходимото за постигането на поставената цел. Общия списък на ЕС на сигурните страни на произход ще бъде установен в съответствие вече съществуващите критерии на Директива 2013/32/ЕС за определянето на сигурните страни на произход, а страните от общия списък ще подлежат на редовен преглед. Що се отнася до предложените изменения на Директива 2013/32/ЕС, те са ограничени до това, което е необходимо, за да се гарантира, че разпоредбите на Директива 2013/32/ЕС, свързани с прилагането на понятието за сигурна страна на произход, са приложими за третите страни от общия списък на ЕС на сигурните страни на произход.        
            
            
               3.4.Избор на инструмент
            
            
               Изборът на регламент за установяване на общ списък на ЕС на сигурните страни на произход е обоснован от естеството на такъв общ списък, който се установява на равнището на Съюза и следва да е пряко приложим в правния ред на държавите членки.    
            
            
               3.5.Основни права
            
            
               Настоящото предложение е в съответствие с основните права и съблюдава принципите, признати в Хартата на основните права на Европейския съюз, включително правото на убежище и закрилата срещу връщане, както са предвидени в членове 18 и 19 от Хартата. 
            
            
               По-специално следва да се припомни, че в съответствие с Директива 2013/32/ЕС, обстоятелството, че дадена трета държава ще фигурира в общия списък на ЕС на сигурните страни на произход, не би следвало да представлява абсолютна гаранция за сигурността на гражданите на тази страна и поради това няма да премахне необходимостта от провеждане на съответно индивидуално разглеждане на техните молби за международна закрила. Следва да се припомни също така, че когато един кандидат изтъкне основателни мотиви, които убеждават, че съответната страна не е сигурна в частност, определянето на тази страна като сигурна страна не се счита повече като решаващо по отношение на него.
            
            
               Третите държави, за които се предлага да бъдат включени общия списък на ЕС на сигурните страни на произход, отговарят на условията на Директива 2013/32/ЕС за определянето им като сигурни. Това означава, че ако на основание на правното положение, прилаганото право в рамките на демократична система и в рамките на политическите обстоятелства може да се покаже, че по принцип и за всеки отделен случай няма преследване, както е определено в член 9 от Директива 2011/95/ЕС, няма мъчения, нехуманно или унизително отношение и наказания и не съществува опасност от произволно насилие в ситуация на международен или вътрешен въоръжен конфликт.
            
            
               4.ОТРАЖЕНИЕ ВЪРХУ БЮДЖЕТА
            
            
               Предложението не води до отражение върху бюджета на ЕС и не следва да има отражение върху бюджета на държавите членки.  
            
            
               5.ДРУГИ ЕЛЕМЕНТИ
            
            
               5.1.Условия във връзка с мониторинга, оценяването и докладването
            
            
               В предложението се предвижда, че възможността за предприемане в бъдеще на по-нататъшни стъпки за хармонизация, които биха могли да доведат до премахване на необходимостта от национални списъци на сигурните страни на произход, следва да бъде разгледана след изтичане на срок от три години след влизането в сила на настоящия регламент, въз основа на доклад, който трябва бъде представен от Комисията.  
            
            
               5.2.Подробно обяснение на конкретните разпоредби на предложението
            
            
               С предложението за регламент се установява общ списък на ЕС на третите страни, които се считат за сигурни страни на произход по смисъла на Директива 2013/32/ЕС. С него също така се изменя Директива 2013/32/ЕС, за да се създаде възможност разпоредбите относно сигурна страна на произхода в тази директива да се прилагат по отношение на трети страни, включени в общия списък на ЕС. 
            
            
               Общият списък на ЕС на сигурните страни на произход следва да бъде установен в приложение I на предложения регламент. Третите страни, които ще бъдат включени в настоящото приложение, трябва да отговарят на посочените в приложение I от Директива 2013/32/ЕС условия за определянето на страни като сигурни страни на произход. Комисията счита, че Албания, Босна и Херцеговина, бившата югославска република Македония, Косово*, Черна гора, Сърбия и Турция отговарят на тези условия и следва, като първа стъпка, да бъдат включени в общия списък на ЕС.  
            
            
               В предложението е предвидено задължение за Комисията да прави редовен преглед на ситуацията в третите страни, които фигурират в общия списък на ЕС, въз основа на редица източници на информация, в това число по-специално редовни доклади от ЕСВД и информацията, предоставена от държавите членки, EASO, ВКБООН, Съвета на Европа и други значими международни организации.   
            
            
               В предложението се предвижда, че всяко изменение на общия списък на ЕС на сигурните страни на произход се приема в съответствие с обикновената законодателна процедура. Предвижда се обаче, че в случай на внезапно влошаване на ситуацията в дадена трета страна от този списък, Комисията е оправомощена да приеме делегиран акт в съответствие с член 290 от Договора за функционирането на Европейския съюз с цел временно отстраняване от общия списък на ЕС на тази трета страна за срок от една година, когато въз основа на обоснована оценка тя счита, че дадената трета страна не отговаря повече на условията за определянето ѝ като сигурна стана на произход. Комисията ще има възможност да удължи срока на временното отстраняване с най-много една година, когато е предложила изменение на настоящия регламент, за да се заличи тази трета страна от общия списък на ЕС на сигурните страни на произход. Предложението съдържа подробни разпоредби относно условията за делегиране на правомощия на Комисията, включително по отношение на продължителността на делегирането, възможността за Европейския парламент и Съвета да го оттеглят по всяко време, задължението на Комисията да нотифицират приемането на делегираните актове на Европейския парламент и на Съвета и обстоятелството, че делегираните актове могат да влязат в сила само ако не е повдигнато възражение от тези институции в рамките на един месец след това нотифициране.
            
            
         
         
            
               2015/0211 (COD)
            
            
               Предложение за
            
            
               РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА
            
            
               за установяване на общ списък на ЕС на сигурните страни на произход за целите на Директива 2013/32/ЕС на Европейския парламент и на Съвета относно общите процедури за предоставяне и отнемане на международна закрила, и за изменение на Директива 2013/32/ЕС
            
            
               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
            
            
               като взеха предвид Договора за функционирането на Европейския съюз, и по-специално член 78, параграф 2, буква г) от него,
            
            
               като взеха предвид предложението на Европейската комисия,
            
            
               след предаване на проекта на законодателния акт на националните парламенти,
            
            
               като взеха предвид становището на Европейския икономически и социален комитет
                  5
               , 
            
            
               като взеха предвид становището на Комитета на регионите
                  6
               , 
            
            
               в съответствие с обикновената законодателна процедура,
            
            
               като имат предвид, че:
            
            
               (1)Директива 2013/32/ЕС на Европейския парламент и на Съвета
                  7
                дава възможност на държавите членки да прилагат специални процедурни правила, по-специално ускорени процедури и процедури на границата, при точно определени обстоятелства, когато съществува вероятност дадена молба за международна закрила да е неоснователна, включително когато кандидатът е гражданин на страна, която е определена като сигурна страна на произход в националното законодателство и която освен това може да бъде считана за сигурна за съответния кандидат с оглед на неговите конкретни обстоятелства. Същите правила могат да се прилагат и в случая на лицата без гражданство във връзка с третите страни, в които те преди са пребивавали обичайно .  
            
            
               (2)В Директива 2013/32/ЕС се установяват общи критерии за определянето на сигурни трети страни на произход на национално равнище. Въпреки това само някои държави членки са определили в своето национално законодателство сигурни страни на произход, което означава, че понастоящем не всички държави членки могат да използват процедурните средства, предвидени в Директива 2013/32/ЕС. Освен това поради съществуващите различия между националните списъци на сигурните страни на произход, приети от държавите членки, които може да са резултат от разлики в оценяването на сигурността на дадени трети страни или от разлики в естеството на потока от граждани на трети страни в тези държави, понятието за сигурна страна на произход, определено в Директива 2013/32/ЕС, понастоящем не се прилага винаги от държавите членки по отношение на едни и същи трети страни.  
            
            
               (3)С оглед на рязкото увеличаване от 2014 г. насам на броя на молбите за международна закрила, подадени в Съюза, както и на произтичащия от това безпрецедентен натиск върху системите за предоставяне на убежище на държавите членки, Съюзът призна, че е необходимо да се укрепи прилагането на разпоредбите на Директива 2013/32/ЕС във връзка със сигурните страни на произход като основно средство за подпомагане на бързото обработване на молби, които има вероятност да са неоснователни. По-специално, във връзка с необходимостта от ускоряване на обработването на молбите за убежище в заключенията си от 25 и 26 юни 2015 г. Европейският съвет посочва намерението на Комисията, оповестено в съобщението ѝ относно Европейска програма за миграцията
                  8
               , да укрепи тези разпоредби, включително възможното установяване на общ списък на ЕС на сигурните страни на произход. Освен това в заключенията си от 20 юли 2015 г. относно сигурните страни на произход Съветът по правосъдие и вътрешни работи приветства намерението на Комисията да укрепи разпоредбите за сигурните страни на произход в Директива 2013/32/ЕС, включително възможното установяване на общ списък на ЕС на сигурните страни на произход. 
            
            
               (4)Въз основа на общите критерии на Директива 2013/32/ЕС следва да се установи общ списък на ЕС на сигурните страни на произход, тъй като с него ще се улеснят всички държави членки при използването на процедурите, свързани с прилагането на понятието „сигурна страна на произход“, с което ще се повиши цялостната ефективност на техните системи за предоставяне на убежище по отношение на молбите за международна закрила, които има вероятност да са неоснователни. С установяването на общ списък на ЕС ще бъдат премахнати някои от съществуващите различия между националните списъци на държавите членки на сигурните трети страни, вследствие на които кандидатите за международна закрила с произход от една и съща трета страна не винаги са подложени на едни и същи процедури в държавите членки. Въпреки че държавите членки следва да запазят правото си да прилагат или въвеждат законодателство, определящо на национално равнище трети страни, различни от посочените в общия списък на ЕС като сигурни страни на произход, с установяването на такъв списък ще се гарантира, че понятието се прилага от всички държави членки по еднакъв начин по отношение на кандидатите, чиито страни на произход са в списъка. Това от своя страна ще способства за сближаване на прилагането на процедурите, а следователно ще възпре и вторичните движения на кандидатите за международна закрила. В този контекст три години след влизането в сила на настоящия регламент и въз основа на доклад на Комисията следва да се разгледа възможността за по-нататъшни действия за хармонизиране, които биха могли да доведат до премахване на необходимостта от национални списъци на сигурни страни на произход.  
            
            
               (5)Разпоредбите на Директива 2013/32/ЕС, свързани с прилагането на понятието за сигурна страна на произход, следва да се прилагат по отношение на третите страни, които са в общия списък на ЕС, установен с настоящия регламент. Това означава, по-специално, че включването на дадена трета страна в общия списък на ЕС на сигурните страни на произход не може да представлява абсолютна гаранция за сигурността на гражданите на тази страна и следователно не премахва необходимостта от целесъобразно индивидуално разглеждане на молбата за международна закрила. В допълнение се припомня, че когато един кандидат изтъкне основателни мотиви, които убеждават, че съответната страна не е сигурна в частност, определянето на тази страна като сигурна страна не се счита повече като решаващо по отношение на него.
            
            
               (6)Комисията следва редовно да извършва преглед на ситуацията в третите страни, включени в общия списък на ЕС на сигурните страни на произход. В случай на внезапно влошаване на ситуацията в дадена трета страна от общия списък на ЕС на Комисията следва да се делегират правомощия за приемане на актове в съответствие с член 290 от Договора за функционирането на Европейския съюз по отношение на временното отстраняване от общия списък на ЕС на тази трета страна за срок от една година, когато въз основа на обоснована оценка Комисията счита, че дадената трета страна не отговаря повече на условията на Директива 2013/32/ЕС за определянето ѝ като сигурна стана на произход. За целите на тази обоснована оценка Комисията следва да вземе предвид редица източници на информация, с които разполага, включително и по-специално, своите годишни доклади за напредъка на третите страни, определени от Европейския съвет за страни кандидатки, редовните доклади на Европейската служба за външна дейност (ЕСВД) и информацията от държавите членки, Европейската служба за подкрепа в областта на убежището (EASO), Службата на върховния комисар на ООН за бежанците (ВКБООН), Съвета на Европа, както и други значими международни организации. Комисията следва да има възможност да удължи срока на временното отстраняване от общия списък на ЕС на дадена трета страна с най-много една година, когато е предложила изменение на настоящия регламент, за да се заличи тази трета страна от общия списък на ЕС на сигурните страни на произход.  От особена важност е по време на подготвителната си работа Комисията да проведе подходящи консултации, включително на експертно равнище. При подготовката и изготвянето на делегираните актове Комисията следва да осигури едновременното и своевременно предаване на съответните документи по подходящ начин на Европейския парламент и на Съвета.
            
            
               (7)Следвайки заключенията на Съвета по правосъдие и вътрешни работи относно сигурните страни на произход от 20 юли 2015 г., в които държавите членки се съгласиха всички държави членки да направят приоритетно оценка на сигурността на Западните Балкани, на 2 септември EASO организира среща на експертно равнище с държавите членки, на което беше постигнат широк консенсус за това Албания, Босна и Херцеговина, Косово*
                  9
               , бившата югославска република Македония, Черна гора и Сърбия да се считат за сигурни страни на произход по смисъла на Директива 2013/32/ЕС.
            
            
               (8)В съответствие с Директива 2013/32/ЕС една страна се счита за сигурна страна на произход, ако на основание на правното положение, прилаганото право в рамките на демократична система и в рамките на политическите обстоятелства може да се покаже, че по принцип и за всеки отделен случай няма преследване, както е определено в член 9 от Директива 2011/95/ЕС на Европейския парламент и на Съвета
                  10
               , няма мъчения, нехуманно или унизително отношение и наказания и не съществува опасност от произволно насилие в ситуация на международен или вътрешен въоръжен конфликт.
            
         
         
            
               (9)Въз основа на многобройни източници на информация, включително и по-специално докладите на ЕСВД и информацията от държавите членки, EASO, ВКБООН, Съвета на Европа и други значими международни организации, редица трети страни се считат за сигурни страни на произход.
            
            
               (10)Що се отнася до Албания, адекватна правна уредба за защита от преследване и лошо отношение е гарантирана чрез материално и процесуално законодателство за защита на правата на човека и за борба с дискриминацията, както и чрез участие във всички основни международни договори в областта на правата на човека. През 2014 г. Европейският съд по правата на човека установи нарушения в четири случая от общо 150 подадени жалби. Няма данни за случаи на връщане на собствени граждани. През 2014 г. държавите членки прецениха, че 7,8 % (1040) от молбите за предоставяне на убежище, подадени от граждани на Албания, са основателни. Най-малко осем държави членки са определили Албания като сигурна страна на произход. Албания е определена за страна кандидатка от Европейския съвет. Според тогавашната оценка Албания е отговаряла на критериите, установени от Европейския съвет в Копенхаген на 21 и 22 юни 1993 г. във връзка със стабилността на институциите, гарантиращи демокрацията, правовата държава, правата на човека и зачитането и закрилата на малцинствата, а за да стане членка, Албания ще трябва да продължи да отговаря на тези критерии в съответствие с препоръките от годишния доклад за напредъка.
            
            
               (11)Що се отнася до Босна и Херцеговина, конституцията ѝ предоставя основание за поделяне на правомощията между съставните ѝ народи. Адекватна правна уредба за защита от преследване и лошо отношение е гарантирана чрез материално и процесуално законодателство за защита на правата на човека и за борба с дискриминацията, както и чрез участие във всички основни международни договори в областта на правата на човека. През 2014 г. Европейският съд по правата на човека установи нарушения в пет случая от общо 1196 подадени жалби. Няма данни за случаи на връщане на собствени граждани. През 2014 г. държавите членки прецениха, че 4,6 % (330) от молбите за предоставяне на убежище, подадени от граждани на Босна и Херцеговина, са основателни. Най-малко девет държави членки са определили Босна и Херцеговина като сигурна страна на произход.
            
            
               (12)Що се отнася до бившата югославска република Македония, адекватна правна уредба за защита от преследване и лошо отношение е гарантирана чрез материално и процесуално законодателство за защита на правата на човека и за борба с дискриминацията, както и чрез участие във всички основни международни договори в областта на правата на човека. През 2014 г. Европейският съд по правата на човека установи нарушения в шест случая от общо 502 подадени жалби. Няма данни за случаи на връщане на собствени граждани. През 2014 г. държавите членки прецениха, че 0,9 % (70) от молбите за предоставяне на убежище, подадени от граждани на бившата югославска република Македония, са основателни. Най-малко осем държави членки са определили бившата югославска република Македония като сигурна страна на произход. Бившата югославска република Македония е определена за страна кандидатка от Европейския съвет. Според тогавашната оценка бившата югославска република Македония е отговаряла на критериите, установени от Европейския съвет в Копенхаген на 21 и 22 юни 1993 г. във връзка със стабилността на институциите, гарантиращи демокрацията, правовата държава, правата на човека и зачитането и закрилата на малцинствата, а за да стане членка, бившата югославска република Македония ще трябва да продължи да отговаря на тези критерии в съответствие с препоръките от годишния доклад за напредъка.
            
            
               (13)Що се отнася до Косово*, адекватна правна уредба за защита от преследване и лошо отношение е гарантирана чрез материално и процесуално законодателство за защита на правата на човека и за борба с дискриминацията. Неприсъединяването на Косово* към съответните международни инструменти в областта на правата на човека като ЕКПЧ е резултат от липсата на международен консенсус относно неговия статут на суверенна държава. Няма данни за случаи на връщане на собствени граждани. През 2014 г. държавите членки прецениха, че 6,3 % (830) от молбите за предоставяне на убежище, подадени от граждани на Косово*, са основателни. Най-малко шест държави членки са определили Косово* като сигурна страна на произход.
            
            
               (14)Що се отнася до Черна гора, адекватна правна уредба за защита от преследване и лошо отношение е гарантирана чрез материално и процесуално законодателство за защита на правата на човека и за борба с дискриминацията, както и чрез участие във всички основни международни договори в областта на правата на човека. През 2014 г. Европейският съд по правата на човека установи нарушения в 1 случай от общо 447 подадени жалби. Няма данни за случаи на връщане на собствени граждани. През 2014 г. държавите членки прецениха, че 3,0 % (40) от молбите за предоставяне на убежище, подадени от граждани на Черна гора, са основателни. Най-малко девет държави членки са определили Черна гора като сигурна страна на произход. Черна гора е определена за страна кандидатка от Европейския съвет и са започнати преговори. Според тогавашната оценка Черна гора е отговаряла на критериите, установени от Европейския съвет в Копенхаген на 21 и 22 юни 1993 г. във връзка със стабилността на институциите, гарантиращи демокрацията, правовата държава, правата на човека и зачитането и закрилата на малцинствата, а за да стане членка, Черна гора ще трябва да продължи да отговаря на тези критерии в съответствие с препоръките от годишния доклад за напредъка.
            
            
               (15)Ще се отнася до Сърбия, конституцията ѝ предоставя основание за самоуправление на малцинствата в областта на образованието, използването на език, информацията и културата. Адекватна правна уредба за защита от преследване и лошо отношение е гарантирана чрез материално и процесуално законодателство за защита на правата на човека и за борба с дискриминацията, както и чрез участие във всички основни международни договори в областта на правата на човека. През 2014 г. Европейският съд по правата на човека установи нарушения в 16 случая от общо 11 490 подадени жалби. Няма данни за случаи на връщане на собствени граждани. През 2014 г. държавите членки прецениха, че 1,8 % (400) от молбите за предоставяне на убежище, подадени от граждани на Сърбия, са основателни. Най-малко девет държави членки са определили Сърбия като сигурна страна на произход. Сърбия е определена за страна кандидатка от Европейския съвет и са започнати преговори. Според тогавашната оценка Сърбия е отговаряла на критериите, установени от Европейския съвет в Копенхаген на 21 и 22 юни 1993 г. във връзка със стабилността на институциите, гарантиращи демокрацията, правовата държава, правата на човека и зачитането и закрилата на малцинствата, а за да стане членка, Сърбия ще трябва да продължи да отговаря на тези критерии в съответствие с препоръките от годишния доклад за напредъка.
            
            
               (16)Що се отнася до Турция, адекватна правна уредба за защита от преследване и лошо отношение е гарантирана чрез материално и процесуално законодателство за защита на правата на човека и за борба с дискриминацията, както и чрез участие във всички основни международни договори в областта на правата на човека. През 2014 г. Европейският съд по правата на човека установи нарушения в 94 случая от общо 2899 подадени жалби. Няма данни за случаи на връщане на собствени граждани. През 2014 г. държавите членки прецениха, че 23,1 % (310) от молбите за предоставяне на убежище, подадени от граждани на Турция, са основателни. Една държава членка е определили Турция като сигурна страна на произход. Турция е определена за страна кандидатка от Европейския съвет и са започнати преговори. Според тогавашната оценка Турция е отговаряла на критериите, установени от Европейския съвет в Копенхаген на 21 и 22 юни 1993 г. във връзка със стабилността на институциите, гарантиращи демокрацията, правовата държава, правата на човека и зачитането и закрилата на малцинствата, а за да стане членка, Турция ще трябва да продължи да отговаря на тези критерии в съответствие с препоръките от годишния доклад за напредъка.
            
            
               (17)Доколкото целите на настоящия регламент не могат да бъдат постигнати в достатъчна степен от държавите членки и следователно, поради обхвата и последиците от действието, могат да бъдат по-добре постигнати на равнището на Съюза, Съюзът може да приеме мерки в съответствие с принципа на субсидиарност, уреден в член 5 от Договора за Европейския съюз. В съответствие с принципа на пропорционалност, уреден в същия член, настоящият регламент не надхвърля необходимото за постигането на тази цел.
            
            
               (18)Настоящият регламент спазва основните права и принципите, признати в Хартата.
            
            
               (19)[В съответствие с член 3 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, тези държави членки са нотифицирали желанието си да участват в приемането и прилагането на настоящия регламент.] 
            
            
               ИЛИ 
            
            
               [В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и без да се засяга член 4 от посочения протокол, тези държави членки не участват в приемането на настоящия регламент и не са обвързани от него, нито от неговото прилагане.] 
            
            
               ИЛИ 
            
            
               [В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и без да се засяга член 4 от посочения протокол, Обединеното кралство не участва в приемането на настоящия регламент и не е обвързано от него, нито от неговото прилагане. 
            
            
               В съответствие с член 3 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, Ирландия, (с писмо от ...), е нотифицирала желанието си да участва в приемането и прилагането на настоящия регламент.] 
            
            
               ИЛИ 
            
            
               [В съответствие с член 3 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, Обединеното кралство, (с писмо от ...), е нотифицирало желанието си да участва в приемането и прилагането на настоящия регламент. 
            
            
               В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и без да се засяга член 4 от посочения протокол, Ирландия не участва в приемането на настоящия регламент и не е обвързана от него, нито от неговото прилагане.] 
            
            
               (20)В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящия регламент и не е обвързана от него, нито от неговото прилагане.
            
         
         
            
               
            
               ПРИЕХА НАСТОЯЩИЯ РЕГЛАМЕНТ:
            
            
               Член 1
            
            
               Предмет
            
            
               С настоящия регламент се установява общ списък на ЕС на третите страни, считани за сигурни страни на произход по смисъла на Директива 2013/32/ЕС.
            
            
            
               Член 2
            
            
               Общ списък на ЕС на сигурните страни на произход  
            
            
               1.
                     Третите страни, изброени в приложение I към настоящия регламент, са сигурни страни на произход.  
            
            
               2.
                     Комисията прави редовен преглед на ситуацията в третите страни, включени в общия списък на ЕС на сигурните страни на произход, като се основава на редица източници на информация, включително и по-специално докладите на ЕСВД и информацията от държавите членки, EASO, ВКБООН, Съвета на Европа и други значими международни организации   
            
            
               3.
                     Всяко изменение на общия списък на ЕС на сигурните страни на произход се приема в съответствие с обикновената законодателна процедура. 
            
            
               4.
                     На Комисията се предоставя правомощието да приема делегирани актове в съответствие с член 3 се цел временно отстраняване на трета страна от общия списък на ЕС на сигурните страни на произход.
            
            
               Член 3
            
            
               Заличаване на трета страна от общия списък на ЕС на сигурните страни на произход в случай на внезапна промяна в ситуацията
            
            
               1.
                     Правомощието да приема делегирани актове се предоставя на Комисията при спазване на предвидените в настоящия член условия.
            
            
               2.
                     В случай на внезапни промени в ситуацията в трета страна, включена в общия списък на ЕС на сигурните страни на произход, Комисията прави обоснована оценка на това дали страната отговаря на предвидените в приложение I от Директива 2013/32/ЕС условия и, ако страната вече не отговаря на тези условия, приема в съответствие с член 290 от ДФЕС решение за временно отстраняване на тази трета страна от общия списък на ЕС за срок от една година. 
            
            
               3.
                     Когато Комисията е предложила изменение на настоящия регламент с цел заличаване на трета страна от общия списък на ЕС на сигурните страни на произход, въз основа на обоснованата оценка, посочена в параграф 2, тя може да удължи срока на действие на делегираното решение, прието в съответствие с параграф 2, за срок от най-много една година.
            
            
               4.
                     Правомощието да приема делегирани актове, посочено в настоящия член, се предоставя на Комисията за срок от 5 години, считано от [датата на влизане в сила на настоящия регламент]. Комисията изготвя доклад относно делегирането на правомощия не по-късно от девет месеца преди изтичането на 5-годишния срок. Делегирането на правомощия се продължава мълчаливо за срокове с еднаква продължителност, освен ако Европейският парламент или Съветът не възразят срещу подобно продължаване не по-късно от три месеца преди изтичането на всеки срок.
            
            
               5.
                     Делегирането на правомощия, посочено в настоящия член, може да бъде оттеглено по всяко време от Европейския парламент или от Съвета. С решението за оттегляне се прекратява посоченото в него делегиране на правомощия. То поражда действие в деня след публикуването на решението в Официален вестник на Европейския съюз или на по-късна, посочена в решението дата. То не засяга действителността на делегираните актове, които вече са в сила.
            
            
         
         
            
               6.   
                     Веднага след като приеме делегиран акт в съответствие с настоящия член, Комисията нотифицира акта едновременно на Европейския парламент и Съвета.
            
            
               7.   
                     Делегиран акт, приет съгласно настоящия член, влиза в сила единствено ако нито Европейският парламент, нито Съветът не са представили възражения в срок от един месец след нотифицирането на акта на Европейския парламент и Съвета или ако преди изтичането на този срок и Европейският парламент, и Съветът са уведомили Комисията, че няма да представят възражения. 
            
            
               Член 4
            
            
               Изменения на Директива 2013/32/ЕС 
            
            
               Директива 2013/32/ЕС се изменя, както следва:
            
            
               1) В член 36 параграф 1 се заменя със следното:
            
            
                „1.   Трета страна, която е определена в националното законодателство като сигурна страна на произход в съответствие с настоящата директива или която е включена в общия списък на ЕС на сигурните страни на произход, установен с Регламент (ЕС) № XXXX/2015 на Европейския парламент и на Съвета* [настоящия регламент], след индивидуално разглеждане на молбата може да се счита за сигурна страна на произход за конкретен кандидат, единствено ако:
            
            
                     
                        а) лицето е гражданин на тази страна; или
                     
                  
               
                     
                        б)
                     
                  
                  
                     
                        лицето е без гражданство и преди обичайно е пребивавало в тази страна;
                     
                  
               
               и лицето не е посочило сериозни основания, за да се смята, че страната не е сигурна страна на произход в неговите конкретни обстоятелства и от гледна точка признаването му за лице, на което е предоставена международна закрила в съответствие с Директива 2011/95/ЕС.“
            
            
            
               2) В член 37 параграф 1 се заменя със следното:
            
            
               „1.   Държавите членки могат да запазят или приемат законодателство в съответствие с приложение I за национално определяне на сигурни страни на произход, различни от тези в общия списък на ЕС на сигурните страни на произход, установен с Регламент (ЕС) № XXXX/2015 [настоящия регламент], за целите на разглеждането на молби за международна закрила.“
            
            
            
               3)
                     В приложение I заглавието се заменя със следното:
            
            
                „Определяне на сигурните страни на произход за целите на член 36 и член 37, параграф 1“.
            
            
               ____________
            
            
               *
                     Регламент (ЕС) № XXXX/2015 на Европейския парламент и на Съвета от [дата] за установяване на общ списък на ЕС на сигурните страни на произход за целите на Директива 2013/32/ЕС и за изменение на Директива 2013/32/ЕС
            
            
               Член 5
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко в държавите членки в съответствие с Договорите.
            
         
         
            
               Съставено в Брюксел на  година.
            
            
               
                  За Европейския парламент
                        За Съвета
               
               
                  Председател
                        Председател
               
            
         
         
            
                  
                     (1)
                  COM(2015) 240 final, 13.5.2015 г.   
               
               
                  
                     (2)
                  Директива 2011/95/ЕС на Европейския парламент и на Съвета от 13 декември 2011 г. относно стандарти за определянето на граждани на трети държави или лица без гражданство като лица, на които е предоставена международна закрила, за единния статут на бежанците или на лицата, които отговарят на условията за субсидиарна закрила, както и за съдържанието на предоставената закрила (ОВ L 337, 20.12.2011 г., стр. 9).
               
               
                  
                     (3)
                  * Това название не засяга позициите по отношение на статута и е съобразено с Резолюция 1244/99 на Съвета за сигурност на ООН и становището на Международния съд относно обявяването на независимост от страна на Косово.
               
               
                  
                     (4)
                  Лесбийки, гейове, бисексуални, транссексуални и интерсексуални лица (ЛГБТИ)
               
               
                  
                     (5)
                  ОВ C ,  г., стр. .
               
               
                  
                     (6)
                  ОВ C ,  г., стр. .
               
               
                  
                     (7)
                  Директива 2013/32/ЕС на Европейския парламент и на Съвета от 26 юни 2013 г. относно общите процедури за предоставяне и отнемане на международна закрила (ОВ L 180, 29.6.2013 г., стр. 60).
               
               
                  
                     (8)
                  COM (2015) 240 final, 13.5.2015 г.   
               
               
                  
                     (9)
                  * Това название не засяга позициите по отношение на статута и е съобразено с Резолюция 1244/99 на Съвета за сигурност на ООН и становището на Международния съд относно обявяването на независимост от страна на Косово.
               
               
                  
                     (10)
                  Директива 2011/95/ЕС на Европейския парламент и на Съвета от 13 декември 2011 г. относно стандарти за определянето на граждани на трети държави или лица без гражданство като лица, на които е предоставена международна закрила, за единния статут на бежанците или на лицата, които отговарят на условията за субсидиарна закрила, както и за съдържанието на предоставената закрила (ОВ L 337, 20.12.2011 г., стр. 9).
               
            
      
    ---documentbreak--- 
      
         
               ЕВРОПЕЙСКА КОМИСИЯ
            Брюксел, 9.9.2015
            COM(2015) 452 final
            ПРИЛОЖЕНИЕ
            към
            предложението заРЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТАза установяване на общ списък на ЕС на сигурните страни на произход за целите на Директива 2013/32/ЕС на Европейския парламент и на Съвета относно общите процедури за предоставяне и отнемане на международна закрила, и за изменение на Директива 2013/32/ЕС
            
               
         
         
            
               ПРИЛОЖЕНИЕ 
            
            
               Общ списък на ЕС на сигурните страни на произход, посочен в член 2
            
            
               Албания, 
            
            
               Босна и Херцеговина, 
            
            
               бившата югославска република Македония, 
            
            
               Косово*
                  1
               , 
            
            
               Черна гора, 
            
            
               Сърбия,
            
            
               Турция.  
            
         
         
            
                  
                     (1)
                    *Това название не засяга позициите по отношение на статута и е съобразено с Резолюция 1244/99 на Съвета за сигурност на ООН и становището на Международния съд относно обявяването на независимост от страна на Косово.